Andreas Decker  Andreas Decker (født 19. august 1952 i Zwickau, Østtyskland) er en tidligere tysk roer, og dobbelt olympisk guldvinder.  Han var ved både OL i 1976 i Montreal og OL i 1980 i Moskva en del af den guldvindende østtyske firer uden styrmand.   Decker vandt desuden som en del af den østtyske firer uden styrmand fire VM-guldmedaljer, i henholdsvis 1974, 1975, 1977 og 1979. I 1978 blev det til en sølvmedalje i samme disciplin.  Efter Tysklands genforening har Decker gjort karriere indenfor sportspolitik, og var fra 1992 til 1994 næstformand i det tyske sportsforbund Deutscher Sportbund.